**ZMLUVA O DIELO**

uzatvorená medzi zmluvnými stranami v zmysle ust. § 536 a nasl.

zákona č. 513/1991 Zb. Obchodný zákonník v znení neskorších predpisov

ev. č. zmluvy u objednávateľa: ev. č. zmluvy u zhotoviteľa:

**Článok 1**

**Zmluvné strany**

**1.1 Objednávateľ: Mesto Banská Štiavnica**

Sídlo: Radničné námestie 1, 969 24 Banská Štiavnica

V zastúpení: Mgr. Nadeždou Babiakovou, primátorkou mesta

IČO: 00320501

DIČ: 2021107308

Bankové spojenie: VUB a. s.

IBAN: SK53 0200 0000 0000 1452 5422

Oprávnené osoby na rokovanie:

- vo veciach technických a stavebný dozor: Dušan Vahlandt

- vo veciach zmluvných: Mgr. Nadežda Babiaková, JUDr. Emília Jaďuďová

**1. 2 Zhotoviteľ:.**

Sídlo:

zastúpený:

IČO:

IČ DPH:

Bankové spojenie:

IBAN:

Zapísaný:,

Telefón:

E-mail:

Oprávnené osoby na rokovanie:

vo veciach technických:

vo veciach zmluvných:

**Článok 2**

**Predmet zmluvy**

**2.1** Objednávateľ realizoval verejné obstarávanie na predmet zákazky „Prepojovacie schodisko, chodník a vjazd na ulici Fándlyho a chodník na ulici Ludvíka Svobodu v Banskej Štiavnici“ – stavebné práce na základe Výzvy na predkladanie ponúk zo dňa.... V rámci verejného obstarávania bol zhotoviteľ úspešným uchádzačom a na základe tejto skutočnosti a predloženej ponuky zhotoviteľa sa zmluvné strany v slobodnej vôli v súlade s platnými právnymi predpismi rozhodli uzatvoriť túto zmluvu o dielo

(ďalej len „zmluva“).

**2.2** Predmetom tejto zmluvy je realizácia diela „Prepojovacie schodisko, chodník a vjazd na ulici Fándlyho a chodník na ulici Ludvíka Svobodu v Banskej Štiavnici – stavebné práce. Stavba bude realizovaná podľa projektovej dokumentácie podľa bodu 2.3 tejto zmluvy na parcelách číslo: parc. č. C-KN: 5333/1, 5335/1, 5374 v k. ú. Banská Štiavnica.

**2.3** Zhotoviteľ sa zaväzuje, že za podmienok stanovených v tejto zmluve a v súťažných podkladoch zabezpečí realizáciu diela podľa „VÝKAZU VÝMER“/ „POLOŽKOVITÉHO ROZPOČTU“ oceneného zhotoviteľom, ktorý tvorí neoddeliteľnú súčasť zmluvy (Príloha č.1 zmluvy) a podľa projektu stavby spracovaného projektantom Ing. Pavlom Pólyom, autorizovaným stavebným inžinierom evidenčné číslo: 6700, firmy iProdos s.r.o., Perecká 20, 93405 Levice.

**2.4** Neoddeliteľnú súčasť tejto zmluvy tvoria tieto prílohy:

- príloha č. 1, ktorá obsahuje položkovitý rozpočet spoločne s rekapituláciou ceny za

jednotlivé časti stavby (ďalej len „príloha č. 1“).

- zoznam subdodávateľov (ďalej len „príloha č. 2“).

**Článok 3**

**Čas plnenia**

**3.1** Zmluvné strany dohodli, že dielo bude zrealizované v období od nadobudnutia účinnosti tejto zmluvy do ........

**3.2** Zmluvné strany si dohodli nasledovné termíny:

3.2.1. odovzdanie staveniska ........

3.2.2. začatie prác do 5 dní od prevzatia staveniska

3.2.3. ukončenie prác do troch mesiacov od začatia prác

3.2.4. uvoľnenie staveniska do 7 dní po ukončení preberacieho konania k dielu.

**3.3** Zmluvné termíny uvedené v bode 3.2 sú termíny najneskoršie prípustné a neprekročiteľné s výnimkou:

3.3.1. vyššej moci (neočakávané prírodné a iné javy),

3.3.2. v prípade nepredvídaných zmien a v rozsahu podľa pokynov

objednávateľa,

3.3.3. vydania príkazov a zákazov orgánov verejnej správy, ak tieto neboli vyvolané/spôsobené konaním zhotoviteľa.

Uvedené dôvody budú riešené osobitným dodatkom, ktorý musí mať písomnú formu a musí byť podpísaný oboma zmluvnými stranami.

**3.4** Predĺžené lehoty plnenia sa určia maximálne v preukázateľne nevyhnutnej dĺžke trvania okolnosti podľa bodu 3.3.

**3.5** Ak je zhotoviteľ v omeškaním s plnením zmluvy podľa termínov v zmysle bodu 3.2., má objednávateľ nárok na náhradu škody v zmysle § 373 a nasledujúcich Obchodného zákonníka. V prípade ak je zhotoviteľ v omeškaní o viac ako tri mesiace má objednávateľ právo pre podstatné porušenie povinností zhotoviteľa od tejto zmluvy odstúpiť.

**3.6** V prípade zastavenia prác z viny objednávateľa budú vykonané práce zúčtované podľa stupňa rozpracovanosti a podľa skutočne zdokladovaných nákladov zo strany zhotoviteľa.

**Článok 4**

**Zmluvná cena**

**4.1** Zmluvná cena je stanovená v zmysle zákona NR SR č. 18/1996 Z .z. o cenách v znení neskorších predpisov ako výsledok zadávania zákazky podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“). Považuje sa za cenu maximálnu platnú počas doby trvania zmluvy okrem prípadov uvedených v bode 4.3. Cena celkom je uvedená v členení:

4.1.1. cena diela bez DPH ........ eur

4.1.2. DPH .......... eur

4.1.3. cena diela spolu s DPH ...... eur

**4.2** Celková cena diela je stanovená na základe položkovitého rozpočtu (oceneného výkazu výmer), ktorý spoločne s rekapituláciou ceny je neoddeliteľnou súčasťou zmluvy ako príloha č.1. Položkovitý rozpočet spoločne s rekapituláciou ceny sú ako nacenenie plnenia zmluvy pre zmluvné strany záväzné. Zmluvné strany berú na vedomie, že položkovitý rozpočet spoločne s rekapituláciou ceny sú úplné na vykonanie diela podľa tejto zmluvy.

**4.3** K zmene ceny môže dôjsť v prípade:

4.3.1. zmeny sadzby DPH,

4.3.2. zúženia, resp. rozšírenia predmetu zmluvy zo strany objednávateľa, ak sa práce podľa rozhodnutia objednávateľa ukážu v priebehu prác ako potrebné resp. nepotrebné.

**4.4** Práce nad rámec zmluvy (ďalej len „práca naviac“), ktorých potreba môže vzniknúť v priebehu realizácie diela a ktorých vykonanie je potrebné na riadne dokončenie a odovzdanie diela, alebo ktorých vykonanie si vyžiada objednávateľ, môžu byť realizované výlučne v súlade so zákonom o verejnom obstarávaní, t.j. dodatkami k tejto zmluve.

**4.5** Postup úpravy ceny pri zúžení, resp. rozšírení predmetu plnenia podľa tejto zmluvy bude nasledovný: každá zmena vyvolaná objednávateľom oproti ocenenému „Výkazu výmer“, bude zapísaná v stavebnom denníku a podpísaná zástupcami zhotoviteľa, objednávateľa a v prípade potreby aj inými osobami – projektant, architekt.

**Článok 5**

**Platobné podmienky**

**5.1** Cenu za zhotovenie diela sa objednávateľ zaväzuje zaplatiť na základe faktúr, ktoré zhotoviteľ vystaví a odošle objednávateľovi po splnení týchto podmienok:

5.1.1 Práce budú fakturované po ukončení jednotlivých častí, resp. etáp diela na základe overených zisťovacích protokolov a súpisov vykonaných prác, v ktorých bude uvedené množstvo merných jednotiek a ich ocenenie v súlade s objektovou skladbou projektu stavby a ponukového rozpočtu.

5.1.2 Overenie vykonaných prác vykoná stavebný dozor objednávateľa do tretieho pracovného dňa od predloženia súpisu prác zhotoviteľom. Ak má súpis prác vady, vráti ho zhotoviteľovi na prepracovanie.

5.1.3 Splatnosť faktúr je 30 dní.

**5.2** Faktúru vyhotoví zhotoviteľ v súlade so všeobecne záväznými právnymi predpismi, najmä so zákonom č. 222/2004 Z.z.. o dani z pridanej hodnoty v platnom znení a predloží objednávateľovi v dvoch originálnych výtlačkoch vrátane všetkých príloh faktúry, okrem CD/DVD s fotodokumentáciou, ktorá je predkladaná len v 1 origináli. Okrem náležitosti v zmysle všeobecne záväzných právnych predpisov, faktúra bude obsahovať minimálne tieto údaje:

- číslo faktúry resp. daňového dokladu,

- označenie objednávateľa a zhotoviteľa (názov, právna forma, sídlo, informácia o zápise),

- peňažný ústav, číslo účtu v súlade s údajmi uvedenými na tejto zmluve,

- IČO a IČ DPH zhotoviteľa, IČO a DIČ objednávateľa,

- miesto a názov diela, evidenčné číslo stavby,

- číslo zmluvy, dátum jej uzatvorenia

- zdaniteľné obdobie,

- deň odoslania a deň splatnosti faktúry,

- fakturovanú celkovú účtovanú čiastku bez DPH, DPH a spolu s DPH a celkovú fakturovanú sumu po objektoch – všetky sumy budú uvedené s presnosťou na dve desatinné miesta,

- pečiatku a podpis oprávneného zástupcu zhotoviteľa.

Faktúra bude obsahovať nasledovné náležitosti - krycí list faktúry, zisťovací protokol, súpis vykonaných prác, rekapituláciu a CD/DVD s fotodokumentáciu zachytávajúcu práce, ktoré sú predmetom predkladanej faktúry podľa súpisu prác. Súpis prác a dodávok, bude vyhotovený podľa bodov 5.1.1. - 5.1.2. Súpis prác bude vyhotovený v súlade s oceneným výkazom výmer, ktorý je prílohou tejto zmluvy a bude obsahovať názvy objektov, položiek, jednotkové

ceny, množstvá, rozmery, sumy zrealizovaných položiek.

5.2.1 Dielo musí byť realizované výlučne v súlade so schválenou projektovou dokumentáciou a v súlade s rozpočtom (oceneným výkazom výmer), ktorý je prílohou č. 1 tejto zmluvy. Na základe tohto ustanovenia je zhotoviteľ oprávnený fakturovať výlučne skutočne zrealizované práce, ktoré sú v súlade so schválenou projektovou dokumentáciou a položkovitým rozpočtom, ktorý je prílohou tejto zmluvy.

5.2.1 Dôvodom na oprávnené vrátenie faktúry je skutočnosť, že faktúra má formálne alebo obsahové nedostatky a nespĺňa náležitosti ustanovení čl. 5.1 a 5.2. V takomto prípade nová lehota splatnosti začne plynúť odo dňa doručenia opravenej faktúry objednávateľovi.

5.2.2 V prípade, že v protokole o odovzdaní a prevzatí diela budú uvedené vady a nedorobky, konečná faktúra za dodávku bude uhradená až po podpísaní zápisnice o odstránení vád a nedorobkov.

**Článok 6**

**Dodacie podmienky**

**6.1 Odovzdanie staveniska**:

6.1.1 objednávateľ je povinný zabezpečiť zhotoviteľovi bezplatné užívanie priestoru staveniska po dobu trvania stavby a dobu potrebnú na vypratanie staveniska. Poplatky, pokuty a majetkové sankcie za dlhší než dohodnutý čas užívania uhrádza zhotoviteľ za celú dobu, v ktorej je v omeškaní,

6.1.2 pri zriadení, usporiadaní, vybavení a likvidácii staveniska sa zhotoviteľ zaväzuje dodržiavať všetky príslušné všeobecne záväzné právne predpisy (najmä zákon č. 50/1976 Zb. o územnom plánovaní a stavebnom poriadku (stavebný zákon), zákon č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov, vyhlášku č. 147/2013 Z.z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností, zákon č. 79/2015 Z.z. o odpadoch) a osobitných zmluvných, technických a dodacích podmienok, pokiaľ boli v zmluve uplatnené,

6.1.3 zhotoviteľ si zabezpečí prevádzkové, sociálne, výrobné zariadenia staveniska. Náklady na prevádzku, údržbu a likvidáciu prevádzkových, sociálnych a výrobných zariadení staveniska sú súčasťou zmluvnej ceny,

6.1.4 objednávateľ neposkytne zhotoviteľovi zariadenie staveniska, elektrickú energiu ani vodu.

**6.2 Realizácia**:

6.2.1 zhotoviteľ svojou činnosťou nesmie narušiť bezpečnosť osôb nachádzajúcich sa na stavenisku ani iných osôb pohybujúcich sa mimo staveniska,

6.2.2 vytýčenie všetkých podzemných vedení inžinierskych sietí ich správcami a majiteľmi zabezpečí pred začiatkom stavby zhotoviteľ; vytyčovanie a iné meračské práce potrebné pre vykonávanie predmetu diela zabezpečuje zhotoviteľ, ako súčasť dodávky,

6.2.3 zhotoviteľ uhrádza vodné a stočné, odbery energií z prevádzkového a sociálneho zariadenia staveniska,

6.2.4 zhotoviteľ zabezpečí skládky na odvoz zeminy, stavebnej sute, betónov a zvyškových asfaltov,

6.2.5 zamestnanci objednávateľa môžu vstupovať na stavenisko len pokiaľ sú poverení funkciou stavebného dozoru alebo inou kontrolnou a dozornou činnosťou a preukážu sa príslušným oprávnením,

6.2.6 zhotoviteľ je povinný na prevzatom stavenisku, v jeho okolí a na prenechaných inžinierskych sieťach udržiavať poriadok a čistotu, je povinný odstraňovať odpady a nečistoty vzniknuté z jeho činnosti a to na vlastné náklady,

6.2.7 pri odovzdaní plnenia podľa tejto zmluvy je zhotoviteľ povinný usporiadať stroje, výrobné zariadenia, zvyšný materiál a odpady na stavenisku tak, aby bolo možné dodávku riadne prevziať a bezpečne prevádzkovať,

6.2.8 po termíne odovzdania a prevzatia stavby – plnenia podľa tejto zmluvy, môže zhotoviteľ ponechať na stavenisku len stroje, výrobné zariadenia a materiál potrebný na odstránenie vád a nedorobkov, s ktorými objednávateľ plnenie podľa tejto zmluvy prevzal. Po odstránení vád a nedorobkov je zhotoviteľ povinný vypratať stavenisko do 30 dní a upraviť stavenisko tak, ako mu to ukladá zmluva a projektová dokumentácia (ďalej PD), stavebné povolenie a kolaudačné rozhodnutie pre zariadenie staveniska,

6.2.9 zhotoviteľ vykonáva činnosti spojené s plnením podľa tejto zmluvy na vlastné náklady, na vlastnú zodpovednosť a vlastné nebezpečenstvo podľa zmluvy, pričom sa zaväzuje dodržiavať všetky príslušné všeobecne záväzné právne predpisy, technické špecifikácie, a technické predpisy a všeobecné technické požiadavky kvality stavieb. Zhotoviteľ je povinný preukázateľne poučiť všetkých zamestnancov pracujúcich na stavbe o bezpečnosti a ochrane zdravia pri práci,

6.2.10 objednávateľ, alebo ním poverená osoba pri realizácii predmetu zmluvy vykonáva stavebný dozor. Za tým účelom zhotoviteľ zabezpečí osobe vykonávajúcej stavebný dozor prístup na pracoviská, dielne a sklady, kde zhotoviteľ realizuje plnenie podľa tejto zmluvy a ich súčastí alebo sa skladuje materiál potrebný na plnenie podľa tejto zmluvy. Na vyžiadanie musia byť osobe vykonávajúcej stavebný dozor predložené výkresy, vzorky materiálov a iné podklady súvisiace s plnením podľa tejto zmluvy, ako aj výsledky kontrol kvality - atesty. S informáciami a podkladmi označenými zhotoviteľom ako jeho obchodné tajomstvo, musí objednávateľ zaobchádzať dôverne,

6.2.11 stavebný dozor je oprávnený po písomnom súhlase objednávateľa nariadiť zhotoviteľovi akékoľvek zmeny tovarov, kvality a rozsahu prác, ktoré považuje podľa svojho názoru za nevyhnutné a primerané. Zhotoviteľ je na základe takéhoto nariadenia stavebného dozoru povinný:

6.2.11.1. zvýšiť alebo znížiť rozsah prác uvedených v zmluve,

6.2.11.2. nevykonať práce, ktoré stavebný dozor na nevykonanie určí,

6.2.11.3. zmeniť druh alebo kvalitu prác,

6.2.11.4. zmeniť výšku, smer, plochu alebo rozmery ktorejkoľvek časti diela,

6.2.11.5. zmeniť postup, termín vykonania prác alebo ich častí.

Tieto zmeny nie sú v žiadnom prípade dôvodom na odstúpenie od zmluvy a budú ocenené v súlade so zmluvou. Pokiaľ stavebný dozor nariadi nevyhnutné zmeny, ktorých dôvodom bolo porušenie zmluvy zhotoviteľom alebo osobou, za ktorú je zhotoviteľ zodpovedný, vykoná zhotoviteľ nariadené práce na vlastné náklady,

6.2.12 zhotoviteľ nevykoná zmeny plnenia podľa tejto zmluvy bez príkazu stavebného dozoru.

6.2.13 ak považuje zhotoviteľ pokyny stavebného dozoru za neoprávnené alebo neúčelné, musí uplatniť svoje výhrady zápisom v stavebnom denníku. Pokyny musí zhotoviteľ na opätovné požiadanie stavebného dozoru vykonať, pokiaľ nie sú v rozpore s príslušnými technologickými postupmi, alebo neodporujú právnym predpisom, alebo nariadeniam miestnej alebo štátnej správy. Ak s takými prácami budú spojené viac náklady, tie potom znáša objednávateľ. Ak takéto práce ovplyvnia postup prác, objednávateľ pristúpi na primeranú úpravu zmluvy z dôvodu časového sklzu,

6.2.14 objednávateľ bude organizovať kontrolné dni na stavbe minimálne jedenkrát mesačne.

6.2.15 materiály, stavebné diela a výrobky zabezpečované zhotoviteľom musia byť dokladované certifikátmi alebo vyhláseniami o zhode v zmysle zákona č. 56/2018 Z.z. o technických požiadavkách na výrobky a posudzovaní zhody a o zmene a doplnení niektorých zákonov a tie materiály, ktoré tieto doklady nebudú mať, resp. nebudú zodpovedať zmluve a požadovaným skúškam, musí zhotoviteľ na vlastné náklady odstrániť a nahradiť bezchybnými. Z tohto dôvodu vzniknuté škody znáša zhotoviteľ. Objednávateľ môže na odstránenie vád stanoviť termín primeraný ich rozsahu. Objednávateľ má v prípade nedodržania termínu odstránenia vád zhotoviteľom právo na odstúpenie od zmluvy. Prípadné uplatňovanie zmluvných pokút sa riadi touto zmluvou,

6.2.16 zhotoviteľ musí bez meškania a písomne informovať objednávateľa o vzniku akejkoľvek udalosti, ktorá bráni alebo sťažuje realizáciu plnenia podľa tejto zmluvy,

6.2.17 zhotoviteľ je povinný zabezpečiť účasť svojich zamestnancov na preverovaní svojich dodávok a prác, ktoré vykonáva stavebný dozor objednávateľa a robiť okamžité opatrenia na odstránenie vytknutých závad a odchýlok od dokumentácie,

6.2.18 žiadna časť plnenia podľa tejto zmluvy nesmie byť zakrytá bez predchádzajúceho súhlasu stavebného dozoru. Zhotoviteľ je povinný umožniť skontrolovanie akejkoľvek časti diela, ktorá má byť zakrytá. Zhotoviteľ aspoň 3 pracovné dni vopred oznámi stavebnému dozoru, že časť diela bude zakrývať. Stavebný dozor vykoná kontrolu. Ak stavebný dozor nevykoná kontrolu do 2 dní od upozornenia zhotoviteľa, je zhotoviteľ oprávnený príslušnú časť diela zakryť. V prípade, že ju stavebný dozor napriek upozorneniu zhotoviteľa nevykoná, je objednávateľ povinný uhradiť náklady dodatočného odkrytia, pokiaľ sa takéto odkrytie za účelom kontroly vyžaduje. Ak sa však pri dodatočnom odkrytí zistí, že práce boli vykonané chybne, nesie náklady dodatočného odkrytia zhotoviteľ,

6.2.19 stavebný dozor je oprávnený dať pokyny, ktoré sú potrebné na realizáciu plnení podľa tejto zmluvy zhotoviteľovi v stavebnom denníku.

**6.3 Stavebný denník**:

6.3.1 zhotoviteľ je povinný odo dňa prevzatia staveniska viesť stavebný denník v jazyku slovenskom, a to v origináli a dvoch kópiách. Jednu kópiu je povinný uložiť oddelene od originálu, aby bola k dispozícii v prípade straty alebo zničenia originálu. Ďalšiu kópiu stavebného denníku odoberá stavebný dozor,

6.3.2 do stavebného denníka sa zapisujú všetky skutočnosti rozhodujúce pre plnenie zmluvy, najmä údaje o časovom postupe prác a ich kvality, zdôvodnenie odchýlok vykonávaných prác od projektovej dokumentácie, údaje dôležité pre posúdenie hospodárnosti prác a údaje nevyhnutné pre posúdenie prác orgánmi štátnej správy. Počas pracovnej doby musí byť denník na stavbe trvale prístupný. Povinnosť viesť stavebný denník končí dňom odovzdania a prevzatia prác,

6.3.3 záznamy v stavebnom denníku je oprávnený robiť stavbyvedúci, prípadne jeho zástupca. Okrem nich sú oprávnení robiť záznam projektant, stavebný dozor objednávateľa, orgány štátneho stavebného dohľadu, prípadne iné príslušné orgány štátnej správy,

6.3.4 denné záznamy sa píšu do stavebného denníka - knihy s očíslovanými listami, jednak pevnými, jednak perforovanými pre dva oddeliteľné prepisy, ktoré sa číslujú zhodne s pevnými listami. Denné záznamy sa zapisujú zásadne v ten deň, keď sa práce vykonali alebo nastali okolnosti, ktoré sú predmetom zápisu. Len výnimočne sa tak môže urobiť v nasledujúci deň. Pri denných záznamoch sa nesmú vynechať voľné miesta,

6.3.5 stavebný dozor je oprávnený dať pokyny, ktoré sú potrebné na realizáciu plnenia podľa tejto zmluvy zhotoviteľovi v stavebnom denníku. Pritom musí rešpektovať technologický postup prác,

6.3.6 pokiaľ stavebný dozor nariadi nevyhnutné zmeny, ktorých dôvodom bolo porušenie zmluvy zo strany zhotoviteľa alebo jeho subdodávateľov, vykoná zhotoviteľ nariadené práce na svoje vlastné náklady,

6.3.7 ak stavbyvedúci do troch pracovných dní nepripojí svoje nesúhlasné stanovisko k vykonaným zápisom, pokladá sa to za jeho súhlas s obsahom,

6.3.8 ak stavebný dozor do troch pracovných dní od doručenia stavebného denníka nepripojí svoje nesúhlasné stanovisko k vykonaným zápisom, pokladá sa to za jeho súhlas s obsahom.

**6.4 Odovzdanie**:

6.4.1 dielo sa považuje za dodané ak je urobené protokolárne odovzdanie a prevzatie,

6.4.2 dielo možno preberať po ucelených častiach, resp. etapách,

6.4.3 prevzatím ucelenej častí prechádza vlastnícke právo a nebezpečenstvo škody na objednávateľa,

6.4.4 prevzatie predmetu diela alebo jeho častí môže byť odmietnuté pre vady a to až do ich odstránenia,

6.4.5 zhotoviteľ je povinný najneskôr 15 dní vopred oznámiť objednávateľovi, kedy bude plnenie podľa tejto zmluvy alebo jeho ucelená časť pripravená na odovzdanie,

6.4.6 zhotoviteľ je povinný vykonať komplexné vyskúšanie odovzdávaného plnenia podľa tejto zmluvy, resp. jeho časti,

6.4.7 zhotoviteľ je povinný pri preberacom konaní odovzdať objednávateľovi:

6.4.7.1 projektovú dokumentáciu skutočného vyhotovenia vyhotovenú podľa podkladov zodpovedného geodeta. Zameranie skutočného vyhotovenia musí byť naviazané na jednotnú trigonometrickú sieť, resp. spôsobom, akým je vyhotovená projektová dokumentácia (vytyčovacie schémy),

6.4.7.2 projektovú dokumentáciu skutočného vyhotovenia so zakreslením všetkých zmien podľa skutočného stavu vykonaných prác v dvoch vyhotoveniach v čiernotlači, vrátane odovzdania projektu skutočného vyhotovenia na digitálnom médiu CD,

6.4.7.3 zápisnice a osvedčenia o vykonaných skúškach použitých materiálov,

6.4.7.4 zápisnice o preverení prác a konštrukcií v priebehu zakrytých prác,

6.4.7.5 stavebné denníky.

Absencia niektorého z dokladov uvedených v bode 6.4.7 tejto zmluvy je dôvodom pre neukončenie preberacieho konania.

6.4.8 objednávateľ je povinný pripraviť na preberacie konanie všetky svoje doklady tak, aby ich porovnaním s dokladmi zhotoviteľa sa zabezpečilo kvalitné, úplné a rýchle uskutočnenie tohto konania, a to v písomnej forme a v prípade potreby aj na elektronických médiách,

6.4.9 objednávateľ nie je povinný prevziať dokončenú časť plnenia podľa tejto zmluvy, ak nebola z dôvodov na strane zhotoviteľa odovzdaná iná časť plnenia podľa tejto zmluvy, ktorá podľa dojednania mala byť už dokončená,

6.4.10 zápisnicu o prevzatí plnenia podľa tejto zmluvy spisuje objednávateľ, ak nebolo dohodnuté inak,

6.4.11 ak objednávateľ odmietne plnenie podľa tejto zmluvy alebo jeho časť prevziať, je povinný uviesť dôvody. Po odstránení vytýkaných vád a nedostatkov sa opakuje konanie v nevyhnutnom rozsahu a spíše sa dodatok k pôvodnej zápisnici,

6.4.12 zmluvné strany sa môžu dohodnúť na samostatnom odovzdaní a prevzatí len takých dokončených častí plnenia podľa tejto zmluvy, ktorých samostatné odovzdanie a prevzatie sa predpokladá v projektovej dokumentácii.

**6.5 Osobitné technické podmienky**:

6.5.1 zhotoviteľ je povinný zabudovať materiál a výrobky v zmysle zákona č. 133/2013 Z.z. a zákona č. 264/1999 Z.z. Prípadné zmeny musia byť vopred odsúhlasené objednávateľom písomnou formou,

6.5.2 nie je prípustné používanie technológií, ktoré sú v rozpore s platnými technickými, bezpečnostnými alebo hygienickými predpismi a normami,

6.5.3 nesmú byť pripustené do prevádzky stroje a mechanizácia s neplatnou revíziou, ktoré svojim technickým stavom nezodpovedajú schváleným podmienkam pre ich prevádzku.

**Článok 7**

**Zodpovednosť za vady a záruky**

**7.1** Zhotoviteľ zodpovedá za to, že plnenie podľa tejto zmluvy má v dobe prevzatia zmluvne dohodnuté vlastnosti, že zodpovedá technickým normám a predpisom SR, a že nemá vady, ktoré by rušili, alebo znižovali hodnotu alebo schopnosť jeho používania k zvyčajným alebo v zmluve predpokladaným účelom.

**7.2** Ak objednávateľ prevezme plnenie podľa tejto zmluvy s vadami, či už zjavnými alebo skrytými, má právo na dodatočné bezplatné odstránenie vady.

**7.3** Na žiadosť objednávateľa je zhotoviteľ povinný bez zbytočného odkladu vady plnenia podľa tejto zmluvy odstrániť, i keď neuznáva, že za vady zodpovedá. V sporných prípadoch nesie náklady na odstránenie vád až do rozhodnutia o reklamácii zhotoviteľ.

**7.4** Ak sa vyskytne vada, ktorá podstatne ovplyvňuje použiteľnosť plnenia podľa tejto zmluvy a táto je zavinená zhotoviteľom, je zhotoviteľ povinný uhradiť objednávateľovi škodu v zmysle § 373 a nasl. Obchodného zákonníka.

**7.5** Zhotoviteľ poskytuje objednávateľovi záruku na zrealizované dielo po dobu 60 mesiacov.

**7.6** Záručná lehota na dielo zrealizované zhotoviteľom je 60 mesiacov a začína plynúť odovzdaním a prevzatím diela. Záručná lehota však neplynie v čase, počas ktorého objednávateľ nemohol dielo užívať pre vady diela, za ktoré zodpovedá zhotoviteľ.

**Článok 8**

**Zmluvné pokuty**

**8.1** Pri nedodržaní termínu zo strany zhotoviteľa uvedeného v článku 3, odsek 3.1 tejto zmluvy po termíne zaplatí zhotoviteľ zmluvnú pokutu vo výške 0,05 % z ceny diela uvedenej v odseku 4.1 za každý deň omeškania objednávateľovi.

**8.2** V prípade, že zhotoviteľ nedodrží lehotu dojednanú na odstránenie oprávnene reklamovaných vád diela a nedorobkov objednávateľom je objednávateľ oprávnený požadovať zmluvnú pokutu vo výške 0,05 % z ceny diela za každý deň omeškania nezávisle od toho, či a v akej výške vznikne druhej zmluvnej strane v tejto súvislosti škoda, ktorú možno vymáhať samostatne. Zaplatenie zmluvnej pokuty nemá vplyv na nárok objednávateľa na náhradu škody.

**Článok 9**

**Hierarchia dokumentov, riešenie sporov**

**9.1** Ak sa vyskytnú rozpory v dokumentoch a plnení zmluvy prioritu majú:

9.1.1. súťažné podklady,

9.1.2. zmluva,

9.1.3. ponuka (vrátane návrhu ceny),

9.1.4. technické špecifikácie prác,

9.1.5. všeobecné technické podmienky.

**9.2** Pri rôznosti názorov na vlastnosti hmôt a stavebných dielcov, pre ktoré platia všeobecné záväzné skúšobné postupy a o prípustnosti a spoľahlivosti prístrojov, ktoré sa použili pri skúškach, prípadne metód, môže si každá strana dať vykonať materiálno-technické preskúšanie štátnym alebo štátom uznávaným skúšobným miestom pre skúšky materiálov. Výsledky týchto skúšok sú záväzné. Náklady na skúšky znáša strana, ktorej názor sa ukázal ako nesprávny.

**9.3** Spory medzi zmluvnými stranami sa budú prednostne riešiť vzájomným rokovaním. V prípade sporov, ktoré nebude možné riešiť dohodou zmluvných strán, požiada jedna zo zmluvných strán o rozhodnutie súd.

**9.4** Spory zmluvných strán neoprávňujú zhotoviteľa zastaviť práce.

**9.5** Zmluvný vzťah sa bude riadiť právnym poriadkom platným na území SR. Spory bude rozhodovať príslušný súd SR.

**Článok 10**

**Ostatné práva a povinnosti**

**10.1** Zhotoviteľ v plnej miere zodpovedá za to, že nedôjde k zneužitiu, resp. že neposkytne materiály týkajúce sa plnenia zmluvy tretím osobám a zachová mlčanlivosť o všetkých skutočnostiach, o ktorých sa dozvedel pri realizácii tejto zmluvy.

**10.2** Zhotoviteľ nesmie bez predchádzajúceho súhlasu objednávateľa previesť záväzky zo zmluvy alebo postúpiť pohľadávku voči objednávateľovi na tretiu osobu.

**10.3** Obidve zmluvné strany sa zaväzujú zachovať mlčanlivosť o akýchkoľvek poskytnutých údajoch a informáciách, okrem informácií, ktoré je potrebné zverejniť podľa zákona.

**10.4** Zhotoviteľ sa zaväzuje pri plnení zmluvy dodržiavať platné a účinné všeobecne záväzné právne predpisy Slovenskej republiky.

**10.5** Zhotoviteľ je oprávnený zabezpečiť stavebné práce aj prostredníctvom subdodávateľov. Za zabezpečenie stavebných prác prostredníctvom subdodávateľov má zhotoviteľ zodpovednosť, akoby práce vykonával sám. Zhotoviteľ je povinný do 5 dní od uzavretia zmluvy, resp. 5 dní pred plánovaným nasadením subdodávateľa na realizáciu diela, písomne oznámiť objednávateľovi presnú identifikáciu subdodávateľov, prostredníctvom ktorých bude uskutočňovať stavebné práce.

**10.6** Zhotoviteľ je povinný pri podpise tejto zmluvy uviesť údaje o všetkých známych subdodávateľoch, údaje o osobe oprávnenej konať za subdodávateľa podľa § 41 ods. 3 ZoVO v rozsahu meno a priezvisko osoby, adresa pobytu, dátum narodenia. Subdodávatelia musia spĺňať podmienky účasti týkajúce sa osobného postavenia a neexistencie dôvodov na vylúčenie podľa § 40 ods. 6 písm. a) až h) a ods. 7 zákona o verejnom obstarávaní.

**10.7** Subdodávatelia Zhotoviteľa musia spĺňať podmienky podľa § 32 ods. 1 zákona o verejnom obstarávaní. Zhotoviteľ je povinný na vyzvanie objednávateľa do 10 kalendárnych dní preukázať splnenie podmienok podľa predchádzajúcej vety dokladmi v súlade so zákonom o verejnom obstarávaní. Zhotoviteľ je oprávnený zmeniť subdodávateľa za predpokladu, že daný subdodávateľ spĺňa podmienky podľa § 32 ods. 1 zákona o verejnom obstarávaní. V prípade zmeny subdodávateľa je Zhotoviteľ povinný najneskôr v deň, ktorý predchádza dňu, v ktorom nastane zmena subdodávateľa písomne oznámiť objednávateľovi presnú identifikáciu subdodávateľov, ktorých sa uvedená zmena týka.

**10.8** Zhotoviteľ sa zaväzuje strpieť výkon kontroly/auditu/overovania súvisiaceho s dodávanými prácami kedykoľvek, a to aj po odovzdaní ukončeného a prevzatého diela oprávnenými osobami a poskytnúť im všetku potrebnú súčinnosť.

**Článok 11**

**Ukončenie zmluvy**

**11.1** Zmluvu je možné ukončiť dohodou zmluvných strán alebo odstúpením od zmluvy.

**11.2** Od zmluvy možno odstúpiť v prípadoch, ktoré stanovuje zmluva a § 344 a nasl. Obchodného zákonníka. Zhotoviteľovi prináleží náhrada iba za skutočne vykonané práce.

**11.3** Odstúpenie od zmluvy musí byť druhej zmluvnej strane oznámené písomne.

**11.4** Objednávateľ môže odstúpiť od zmluvy pre podstatné porušenie povinností zhotoviteľa aj v prípade, že zhotoviteľ mešká so splnením zmluvného termínu, alebo čiastkového termínu dohodnutého v zmluve a ak márne uplynie dodatočne stanovená lehota na plnenie.

**11.5** Práce a dodávky realizované ku dňu odstúpenia od zmluvy sa vyúčtujú podľa zmluvných cien v preukázateľnom rozsahu.

**Článok 12**

**Záverečné ustanovenia**

**12.1** Pokiaľ v tejto zmluve nebolo dohodnuté niečo iné, vzájomné vzťahy zmluvných strán sa riadia ustanoveniami Obchodného zákonníka a subsidiárne ustanoveniami Občianskeho zákonníka.

**12.2** Zmeny a doplnky tejto zmluvy je možné robiť len písomnými dodatkami podpísanými oprávnenými zástupcami oboch zmluvných strán. Dodatky budú očíslované podľa poradia.

**12.3** K návrhom dodatkov k tejto zmluve sa zmluvné strany zaväzujú vyjadriť písomne v lehote do 10 dní od doručenia návrhu dodatku druhej strane.

**12.4** Táto zmluva je vypracovaná v piatich vyhotoveniach, z ktorých tri obdrží objednávateľ a dve zhotoviteľ.

**12.5** Táto zmluva, vrátane jej príloh, ktoré tvoria jej neoddeliteľnú súčasť, nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v súlade s § 47a Občianskeho zákonníka v platnom znení.

Banská Štiavnica........... .........................................

Za objednávateľa :

Za zhotoviteľa:

........................................ ...........................................

Mgr. Nadežda Babiaková

primátorka mesta